Številka: 013-1/2023/3

Datum: 27. 2. 2023

**ZAPISNIK**

1. **sestanka sveta staršev vrtca, ki je bil v četrtek, 23. 2. 2023 ob 18.00**

**v zbornici OŠ v Sp. Dupleku**

**Prisotni starši**: Harb Maja, Đurkin Anja, Kangler Morandel Tjaša, Štumberger Nadja, Skaza Vesna, Benko Bačić Marina, Pomberg Aljaž, Lazovič Mojca, Brezovnik Avgust, Vrečko Cvetka in Krajnc Urša.

**Opravičeno odsotni starši**: Spahič Vanja, Mehič Larisa in Kuzman Sergeja.

**Ostali prisotni**: g. ravnatelj Đano Novak, pomočnica ravnatelja za vrtce ga. Milena Drevenšek, zapisnikar Zajc Blaž.

Predlagan dnevni red:

1. Pozdrav in ugotovitev sklepčnosti.
2. Potrditev dnevnega reda.
3. Potrditev zapisnika 1. redne seje.
4. Poročilo o analizi dela v 1. polletju.
5. Poročilo o delovanju šolskega sklada in sklada vrtca v letu 2022 in program dela v letu 2023.
6. Obravnava in sprejem poslovnika SS.
7. Predlog novih cen prehrane.
8. Pobude, predlogi, vprašanja.

A1

G. ravnatelj pozdravi vse prisotne in preda besedo namestnici predsednice sveta staršev, go. Lazovič, ki je prav tako pozdravila vse navzoče.

Ga. Lazovič ugotovi sklepčnost in se zahvali za udeležbo.

**SKLEP ŠT. 1**

**Svet staršev je sklepčen in lahko nadaljuje z delom.**

**A2**

Ga. Lazovič prebere predlagan dnevni red sestanka, ki so ga starši dobili skupaj z vabilom.

**SKLEP ŠT. 2**

**Starši soglasno potrdijo dnevni red sestanka.**

**A3**

Ga. Lazovič prebere sklepe, ki so bili sprejeti na 1. redni seji sveta staršev vrtca. G. ravnatelj doda, da so bili podobni sklepi sprejeti tudi na svetu staršev šole in da sta oba sveta staršev seznanjena s sklepi in zapisniki.

**SKLEP ŠT. 3**

**Starši potrdijo sklepe 1. redne seje sveta staršev vrtca in soglasno potrdijo zapisnik.**

**A4**

Ga. Lazovič preda besedo go. Drevenšek, da predstavi poročilo o analizi dela v 1. polletju. Polletno poročilo sestavljajo vzgojiteljice in pomočnice vzgojiteljic. Povedala je, da smo zadovoljni, da smo novo šolsko leto začeli brez covid ukrepov, čeprav je vseeno bilo na pohodu kar nekaj bolezni, ki so krožile med otroki. Dodala je, da prilagoditvenih težav v začetnih mesecih uvajanja novincev ni bilo. Glede formativnega spremljanja doda, da vsebine vseskozi prilagajajo otrokom. Omenila je tudi poskus odkrivanja otrok višjih potencialov oziroma nadarjenih. Ta projekt se izvaja v skupini Zajčki. Vzgojiteljice spremljajo otrokov razvoj in vsakemu otroku se dodeli personalna mapa, kamor se beležijo rezultati. Otroke opazujejo glede na določene kriterije in s tem se lahko fokusirajo na posameznega otroka in na odkrivanje njegovih močnih področij višjih potencialov. Doda, da o nadarjenih otrocih v vrtcih težko govorimo in da bo morda ta projekt dobra praksa tudi za ostale oddelke.

Izpostavila je tudi, da so ugotovili, da ima precej otrok v 2. starostnem obdobju težave v govornem razvoju. Pomoč na tem področju nudijo logopedi in specialna pedagoginja. Govorila je o različnih tečajih in projektih, ki so večinoma prisotni pri otrocih v 2. starostnem obdobju. Pohvalila je sodelovanje vrtca z zunanjimi akterji, kot so na primer Lutkovno gledališče Maribor, Muzej narodne osvoboditve Maribor. Povedala je tudi za dober odziv otrok in njihovih staršev na pustni povorki.

Ga. Drevenšek starše tudi obvesti o letošnjem vpisu otrok v vrtec, ki bo od 20. 3. do 23. 3. 2023. Nove vloge so objavljene na spletni strani vrtca. Za novince bo v mesecu juniju 2023 organiziran tudi dan odprtih vrat.

G. ravnatelj je povedal, da se je vpis v šolo že zaključil. Dodal je, da v zadnjih letih opažamo, da nekateri starši želijo odložiti šolanje v prvi razred in da so določeni starši izražali željo, da se njihovih otrok ne vpiše na podružnico, ampak na centralno šolo. Odgovoril je, da razlik med podružničnimi šolami in centralno šolo ni. Je mnenja, da so v določenih primerih podružnice celo boljše zaradi manjšega števila otrok v razredih. Konkretno za podružnico Dvorjane pove, da upa, da bo naslednje leto prišlo do temeljite sanacije šole in dvorišča, hkrati pa izpostavi težavo, da je stavba šole zaščitena.

G. ravnatelj spregovori tudi o težavi s socializacijo otrok, ki se odraža na njihovem vedenju kot nestrpnost, nasilje, med otroki je vedno manj druženja …

**SKLEP ŠT. 4**

**Člani sveta staršev so bili seznanjeni s poročilom o analizi dela v 1. polletju in ga soglasno potrdijo.**

**A5**

Poročilo o delovanju šolskega sklada in sklada vrtca v letu 2022 je predstavil g. ravnatelj. Kot prvo se je zahvalil staršem za vse donacije. Izpostavil je enega starša, ki ima otroke samo v šoli in je doniral 1.800 € v sklad vrtca. Upa, da bo v prihodnjih letih več sredstev iz naslova dohodnine, saj po novem lahko starši svoj del dohodnine namenijo tudi šoli.

Povedal je, da se sredstva namenjajo za obogatitev programa v vrtcu. Upravni odbor za šolski sklad vsako leto odreja, da se prispevki staršev čim bolj smotrno porabijo. Ga. Drevenšek doda, da so se lani sredstva namenila za igrače oziroma vzgojna sredstva, za katera vzgojiteljice določijo, da jih potrebujejo.

**SKLEP ŠT. 5**

**Člani SS vrtca so bili seznanjeni s poročilom o delovanju šolskega sklada in sklada vrtca v letu 2022 ter s programom dela v letu 2023 in ga soglasno potrdijo.**

**A6**

G. ravnatelj predstavi določene spremembe v poslovniku sveta staršev. Nekateri členi iz starega poslovnika so se brisali, ker so določeni členi bili zajeti že v zakonu. Poslovnik se je prilagodil predvsem v točkah, če bi morebiti ponovno prišlo do kakšne pandemije. Ob tem je ravnatelj tudi dodal, da se bo s 1. 9. 2023 upokoji. Navzočim je razložil, da svet staršev lahko poda mnenje za kandidate za ravnatelja, ne morejo pa za kandidate glasovati.

**SKLEP ŠT. 6**

**Člani SS vrtca so bili seznanjeni s spremembami v poslovniku sveta staršev in ga soglasno potrdijo.**

**A7**

G. ravnatelj na kratko predstavi nove cene prehrane, ki veljajo od septembra naprej. Povedal je, da so se cene nekoliko dvignile, saj s trenutnimi cenami ni moč pokrivati naraščajočih stroškov živil. Nekateri prisotni starši so pohvalili jedilnik, da je zelo raznolik in da so njihovi otroki zadovoljni s prehrano.

Predlaga se naslednja sprememba cene prehrane:

učenci: 1. – 4. Z:0,40/0,44 (9%)/0,5(10%) M:0,90 K:2,20/2,40 (9%)/2,60(8%)

5. – 9. M:0,90 K:2,50/2,70 (8%)/3,00(11%)

učitelji:

M1,10/1,20 (9%)/1,3(10%) K:4,00/5,30 (32%)/5,5(10%)

drugi: K:4,50/5,80 (30%)/6,0(10%)

**SKLEP ŠT. 7**

**Člani SS vrtca so bili seznanjeni s predlogom novih cen prehrane in ga soglasno potrdijo.**

**A8**

Člani sveta staršev vrtca so se pogovarjali o določenih predlogih, pobudah in vprašanjih, na katere sta odgovarjala g. ravnatelj in pomočnica ravnatelja za vrtce, ga. Drevenšek.

* Predstavnica skupine Zajčki povpraša o stanju zunanjega ograjenega otroškega igrišča, ki se nahaja zraven nogometnega igrišča. Nekateri starši so se namreč obrnili nanjo in povedali, da so določena igrala majava in da določene vrvi niso pravilno pritrjene, s tem pa lahko predstavljajo nevarnost pri uporabi igrala. Zanima jo, na koga se lahko obrnejo.
  + G. ravnatelj je odgovoril, da je to igrišče v lasti občine, da so o teh težavah že bili obveščeni in da je plan, da se spomladi zadeve uredi.
* Predstavnico skupine Prijatelji je zanimalo glede ure zaklepanja nihajnih vrat, ki se nahajajo med vrtcem in šolo ter se zaklepajo že od 7.00 naprej. Rekla je, da ona in nekateri drugi starši pripeljejo otroka v vrtec, potem pa bi želeli drugega otroka pospremit v šolo ali na primer do skupine Sončki, pa so nihajna vrata že zaklenjena in starši morajo potem vse okrog šolo, da pospremijo še druge otroke. Zanima jo, če bi vrata lahko bila odklenjena vsaj do 8.00.
  + Ga. Drevenšek odgovori, da morajo biti vrata v vrtec nujno vsa zaklenjena ravno zaradi tega, da kakšen otrok ne bi zbežal. Poudarila je, da je to največkrat možno oziroma problematično ravno zjutraj, ko več staršev hkrati pripelje svoje otroke in vzgojiteljice ne morejo biti pozorne na čisto vsakega otroka, ker jo morda starši še kaj sprašujejo ali pa ker je gneča na hodniku.
* Predstavnica skupine Zajčki je pohvalila projekt izmenjave oblačil v vrtcu. Tudi drugi predstavniki so se strinjali, da je bil ta projekt dobro sprejet s strani staršev. Dodali so, da bi lahko bil vsako leto.
  + Ga. Drevenšek odgovori, da je vesela, da se je projekt izkazal za dobrega in da se bo potrudila, da ga bomo izvedli še več krat.

Drugih vprašanj, pobud in predlogov ni bilo.

Seja sveta staršev vrtca je bila zaključena ob 20.30.

Zapisal: Namestnica predsednice:

Blaž Zajc Mojca Lazovič

Predsednica sveta starše:

Katja Prosen

Priloge:

* Poročilo 1. polletja
* Poročilo o šolskem skladu in skladu vrtca
* Poslovnik sveta staršev